text: Ingen bomber fundet på Rødding Skole  
  05 maj 2015 kl. 14.12
  Bombehundene er nu færdige med at gennemsøge Rødding Skole. Der er ikke fundet bomber eller sprængstof. Afspærringen af skolen er derfor ophævet.
  Tilbage resterer efterforskningen i forhold til den 36-årige mand, der er blevet anholdt i forbindelse med den indtelefonerede bombetrussel.
  Den anholdte i sagen afhøres lige nu, senere i dag tages der stilling til om, han skal fremstilles i grundlovsforhør, det oplyser Syd- og Sønderjyllands Politi.
  